बिना हेलमेट 166 दुपहिया वाहन चालकों के चालान
एसपीकैलाश चंद विश्नोई के निर्देश पर यातायात पुलिस ने बिना हेलमेट दुपहिया वाहन चलाने वालों के खिलाफ मंगलवार को भी विशेष अभियान चलाया। इस दौरान 181 दुपहिया चालकों के खिलाफ कार्रवाई की। यातायात थानाधिकारी हरिसिंह ने बताया कि बिना हेलमेट वाले 166 दुपहिया चालकों के खिलाफ कार्रवाई कर चालान काटे गए जबकि 5 वाहन जब्त किए। इसके अलावा 3 सवारी बैठाकर ले जाते 10 वाहन चालकों पर कार्रवाई की गई। उन्होंने बताया कि जिलेभर में दुपहिया वाहन चालकों पर हेलमेट अनिवार्य कर दिया है। इसलिए दुपहिया चालकों को यातायात नियमों की पालना के साथ हेलमेट लगाना जरूरी है। उन्होंने बताया कि शहर में एसएमडी सर्किल, बिजलीघर चौराहा, बस स्टैंड, भवानीतोप सर्किल, कालीमोरी नंगली सर्किल सहित शहर के अन्य यातायात प्वाइंटों पर पुलिसकर्मियों ने दुपहिया चालकों को हेलमेट लगाने के लिए जागरूक किया।
hin_Deva hin_Deva